Document ID: /roh_data/filtered/Bilingualer_Corpus_interleaved-it-rm.jsonl.gz/963

This is a text translated from Italian to Rumantsch Grischun.
Nuova legge stradale - Traffico non motorizzato e insediamento decentrato

Recentemente il Governo ha licenziato a destinazione del Gran Consiglio il messaggio sulla revisione totale della legge stradale. La discussione del progetto in Parlamento è prevista per la sessione di agosto.

Le novità essenziali possono essere riassunte come segue:

- La revisione totale riduce il diritto in materia stradale dai finora sette a due atti normativi.

- Vengono adeguati i presupposti per il diritto a un collegamento cantonale laddove il comune beneficia dei vantaggi di una circonvallazione e laddove il collegamento va oltre il nucleo della frazione.

- Il progetto crea una base giuridica per il traffico non motorizzato, la quale disciplina da un lato le competenze e d'altro lato il diritto a sussidi.

- Gli adeguamenti e le semplificazioni nella procedura tra Cantone e comuni da un lato e nei rapporti di vicinato tra il Cantone e i proprietari di fondi confinanti dall'altro si rifanno alla prassi vigente ed eliminano le incertezze.

Nel disegno di consultazione si volevano anche rendere più severi i presupposti per il diritto ad un collegamento cantonale. A titolo di novità gli oneri stradali specifici dei comuni, provocati da dispendiosi collegamenti di frazioni o da doppi collegamenti avrebbero dovuto essere attenuati tramite il conguaglio finanziario intercomunale. Sulla base della valutazione delle prese di posizione, il Governo ha deciso di rinunciare per il momento a un adeguamento del quorum di abitanti necessario per le frazioni e al disconoscimento dei doppi collegamenti. Sul conguaglio di oneri stradali differenti si dovrà ritornare in un secondo momento, in relazione alla nuova concezione del conguaglio finanziario intercomunale. Si deve anche evitare che i progetti di fusione dei comuni attualmente in discussione vengano resi più difficoltosi o possano addirittura fallire per via dell'assunzione di nuovi oneri stradali.

Per motivi di parità di trattamento i presupposti per il diritto mutano tuttavia nei casi in cui un comune dispone del vantaggio supplementare di una circonvallazione e laddove il collegamento della frazione riveste il carattere di un'urbanizzazione di quartiere o particolare. Affinché le direttive di risparmio del Gran Consiglio possano ugualmente essere soddisfatte per intero, nel conto stradale vengono adottate misure di risparmio alternative.

Organo: Dipartimento costruzioni, trasporti e foreste dei Grigioni

Fonte: it Dipartimento costruzioni, trasporti e foreste dei Grigioni

Data: 26.04.2005

Nova lescha davart las vias - Traffic betg motorisà ed urbanisaziun decentrala

Dacurt ha la regenza deliberà per mauns dal cussegl grond la missiva tar la revisiun totala da la lescha davart las vias. Il parlament duai tractar quest sboz en la sessiun d'avust.

Las novaziuns principalas sa laschan resumar sco suonda:

- La revisiun totala reducescha la legislaziun davart las vias dad actualmain set a mo anc dus relaschs.

- Las premissas per il dretg d'ina avertura tras il chantun vegnan adattadas nua ch'ina vischnanca giauda l'avantatg d'in sviament e nua che la dimensiun da l'avertura da fracziuns surpassa quest intent per la fracziun.

- Il sboz stgaffescha ina basa legala per il traffic betg motorisà che regla d'ina vart las cumpetenzas, da l'autra vart il dretg da contribuziun.

- Adattaziuns e simplificaziuns tar la procedura tranter il chantun e las vischnancas d'ina vart e tar la relaziun da vischin tranter il chantun e las proprietarias ed ils proprietaris che cunfineschan cun la via da l'autra vart surpiglian la pratica vertenta ed elimineschan intschertezzas.

Cun il sboz da consultaziun era anc vegnì intenziunà da formular en moda pli severa las premissas per il dretg d'avertura tras il chantun. Chargias da vias specificas per vischnancas che vegnan chaschunadas d'averturas charas da fracziuns u d'averturas dublas avessan da nov duì vegnir mitigiadas sur la gulivaziun da finanzas intercommunala. Sin basa da l'evaluaziun da las consultaziuns ha la regenza decidì da renunziar per entant d'adattar il quorum d'abitantas e d'abitants ch'è necessari per fracziuns ed er da renunziar d'abgiuditgar las averturas dublas. Sin la gulivaziun da las differentas chargias da vias duai vegnir returnà pli tard en connex cun la nova concepziun da la gulivaziun da finanzas intercommunala. I duai er vegnir impedì che las stentas da fusiun da las vischnancas che vegnan actualmain discutadas na vegnian betg engrevgiadas da novas chargias da vias u pudessan schizunt far naufragi.

Per motivs dal tractament egual sa midan las premissas per il dretg però en quels cas, tar ils quals ina vischnanca profitescha da l'avantatg supplementar d'in sviament da la vischnanca e nua che la dimensiun da l'avertura d'ina fracziun ha il caracter d'ina avertura da quartier e da detagl. Per che la directiva da spargn dal cussegl grond possia tuttina vegnir ademplida cumplainamain, vegnan prendidas mesiras da spargn alternativas en il quint da las vias.

Gremi: departament da construcziun, traffic e selvicultura dal Grischun

Funtauna: rg departament da construcziun, traffic e selvicultura dal Grischun

Data: 26.04.2005